\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tárgy**: A Harci Kincsesláda Óvoda, Bölcsőde 2017. évi 08-12. havi költségvetésének megtárgyalása

Készült Harc Község Önkormányzat képviselő-testületének 2017.08.22-ei rendkívüli ülésnek 2 . számú napirendjéhez

**Az előterjesztést készítette**: Balogh Györgyi aljegyző, Szakálosné Marosi Ildikó intézményvezető, Bakó Józsefné pénzügyi ügyintéző

Tisztelt Képviselő-testület!

2017. augusztus 1. napjától létrehoztuk a Harci Kincsesláda Óvoda intézményét, ami költségvetésében el kell, hogy különüljön Harc Község Önkormányzata költségvetésétől annak ellenére, hogy önkormányzati intézményről van szó.

Emiatt az alábbiakban részletezzük az év hátralévő részére vonatkozó bevételek és kiadások ismert adatait.

***Bevétel:***

Állami támogatás 4 hónapra : 8.228.017.-

***Kiadás:***

* Bérjellegű kiadások: 1.575.576.-+ járulék: 346.624.-, ez 4 hónapra 7.688.764.-
	+ jubileumi bér: (25 éves) 393.000.-
	+ munkába járás költsége: (2 fő): 102.300.-
* Rezsi:
	+ áram: 9.649.-
	+ gáz: 37.499.-
	+ víz:8.966.-
	+ lift karbantartás: 19.050.- /hó, mely 5 hónapra vetítve: 375.820.-, amit azonban az önkormányzat költségvetése már tartalmaz, így ez csak annak a költségvetésnek a módosítása után releváns. A tisztán látás végett azonban úgy gondolom, itt is jelezzük.
* dologi kiadások:
	+ tisztítószerek: 80.000.-
	+ óvodai jogfutár: 26.000.-
	+ viaszos vászon: 20.000.-
	+ gyerekpoharak, tányérok, bögrék: 30.000.-
	+ irodaszer, toner: 40.000.-
	+ udvari játékok megóvása: 30.000.-
	+ védőruha: (6\*7500.-) 45.000.-
	+ számítógép korszerűsítés: 100.000.-

A dologi kiadások Intézményvezető Asszony általi részletezését helyben írásban terjesztem elő.

Összességében: 8.228.017

 -7.688.764 bér

 -375.820.- rezsi

 -740.300.- egyéb dologi, jubileum, stb.

Össz: -576.867.- tal alulfinanszírozott a számított 5 hónapra az intézmény,

Kérem a tisztelt Képviselő-testületet az előterjesztés megvitatására, a költségvetés szükség szerinti korrekciójára, majd elfogadására.

Harc, 2017. augusztus 16.

 Tóth Gábor sk.